als_Latn dik_Latn sag_Latn
Çdo gjë është e tensionuar në Siri dhe në rajon, ndërkohë që pritet ndërhyrja ushtarake e fuqive perëndimore.
Turqia, Libani, Izraeli, Jordania dhe Iraku janë duke vëzhguar nga afër atë që po ndodh në Mesdheun lindor.
SHBA-të dhe Britania e Madhe pretendojnë se prapa sulmeve me armë kimike qëndron regjimi i Bashar al-Assadit, por nuk ofrojnë dëshmi konkrete. Raporti i inteligjencës britanike thotë se “është shumë e mundur” që sulmi është kryer nga pushteti i Assad , por se nuk janë 100 për qind të sigurt. Para ndërhyrjes ushtarake ,opozita britanike kërkon dëshmi të reja.
”Dëshmitë duhet t’i paraprijnë vendimit, e jo vendimi dëshmive. Duhet të ketë dëshmi të forta se regjimi sirian është përgjegjës për sulmet kimike”, ka thënë kreu i Partisë Laburiste, Ed Miliband.
Caqet e sulmeve të mundshme kundër Sirisë
Me çdo çmim perëndimorët duan ta shmangin skenarin e nisjes së luftës si kundër Irakut, me pretendimet për ekzistencën e armëve të shkatërrimit në masë të cilat nuk u gjete kurrë. Kryeministri britanik hedh poshtë çdo ngjashmëri me Irakun. Ai thotë se qëllimi nuk do të jetë përmbysja e regjimit të Assadit.
“Fjala është për përdorimin e armëve kimike dhe përgjigjen tonë ndaj këtij krimi të luftës, e jo diçka tjetër”, ka thënë kryeministri britanik, David Cameron .
Mesazhin e njëjtë e dha edhe njeriu i parë i Shteteve të Bashkuara të Amerikës.
“Mund të aplikojmë konceptin e kufizuar dhe me të përshtatur, pa u futur në konflikt afatgjatë, pa përsëritur Irakun që shqetëson shumë njerëz”, ka thënë presidenti amerikan, Barak Obama.
Nga ana tjetër, Kombet e Bashkuara bëjnë thirrje për durim, meqë nuk ka përfunduar as hetimi i inspektorëve të OKB-së të cilët janë ende në Siri.
Pozicionet e forcave aleate perëndimore
“Hetimi do të vazhdojë deri nesër. Të shtunën në mëngjes, inspektorët do të largohen nga Siria dhe menjëherë do të raportojnë mbi gjetjet”,’ tha Sekretari i Përgjithshëm i OKB-së, Ban Ki-moon .
Luftanijet amerikane dhe britanike, si dhe aeroplanët e luftës, janë përgjatë bregdetit sirian. Britanikët në Qipro kanë dërguar një numër të madh aeroplanësh luftarakë, ndërsa ardhjen e anijeve të luftës në Mesdheun lindor e paralajmëroi edhe Rusia. Vendet në rajon me ankth presin zhvillimin e situatës.
“Veprimi ushtarak në Siri nuk do të sjellë paqe, stabilitet dhe siguri në rajon, sidomos jo në Liban. Aksioni do të ketë pasoja negative”, tha ministri i Jashtëm libanez, Adnan Mansour.
Askush nuk e di se si do të reagojë Assadi ndaj sulmit. Ai kërcënon se do të mbrohet me të gjitha mjetet. Konflikt i drejtpërdrejtë me SHBA-të nuk është shumë i mundshëm. Me ndihmën e Iranit, dhe militantët e Hezbollah në Liban, Siria mund të përgjigjet me sulme terroriste mbi aleatët e SHBA-ve në rajon, si Izraeli. Por, mendohet po ashtu se mund të përsëris sulmin me armë kimike në territorin e saj. Sidoqoftë, e keqja e parashikimeve është se çmimin më të lartë do ta paguajnë përsëri civilët.
Publikoni komentin tuaj!VEREJTJE: Te nderuar komentues! Duke mos dashur te cenojme opinionet tuaja, lutemi qe ato te mos permbajne fyerje dhe ofendime personale dhe te kene lidhje me shkrimin, apo temen per te cilen komentohet. Ne te kundert, nuk do te publikohen. Ju falenderojme qe na ndiqni dhe ju ftojme te vazhdoni te jeni pjese e Zemra.Org.!
Komenti juaj:
You must be logged in to post a comment.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn